неговия ремонт или замяна.
 Член 21
 Контролни мерки, които трябва да се приемат от държавите-членки на знамето
 Всяка държава-членка на флага осигурява постоянното и системно наблюдение и контрол на точността на данните съгласно член 19 от настоящия регламент и предприема незабавни действия в случай, че тези данни се окажат неточни или непълни.
 Член 22
 Честота на предаване на данни
 1. Всяка държава-членка гарантира, че най-малко на всеки два часа нейният ЦНР получава чрез VMS информацията за риболовните ѝ кораби, посочена в член 19 от настоящия регламент. ЦНР може да изисква предаването на информацията на по-кратки интервали от време.
 2. ЦНР следва да има капацитет да определя действителното положение на всеки от своите риболовни кораби.
 Член 23
 Следене на влизането в някои зони и излизането от тях
 Всяка държава-членка на флага гарантира, че чрез системата за наблюдение на корабите нейният ЦНР следи нейните риболовните кораби с цел установяване на датата и часа на влизане и излизане от:
 а)
 всички морски зони, където се прилагат специфични правила за достъп до водите и ресурсите;
 б)
 риболовни зони с ограничен достъп, посочени в член 50 от Регламента за контрол;
 в)
 регулаторни зони на регионални организации за управление на рибарството, по които Европейският съюз или определени държави-членки са страни;
 г)
 води под суверенитета или юрисдикцията на трета държава.
 Член 24
 Предаване на данни на крайбрежна държава-членка
 1. Системите за наблюдение на корабите, установени от всяка държава-членка, осигуряват автоматичното предаване на данни към ЦНР на крайбрежната държава-членка съгласно член 19 от настоящия регламент, отнасящи се до нейните риболовни кораби, през времето, в което те се намират във водите на крайбрежната държава-членка. Това предаване на данни се извършва едновременно с получаването на данни от ЦНР на държавата-членка на флага и отговаря на формата, определен в приложение V.
 2. Крайбрежните държави-членки, които следят дадена зона съвместно, могат да определят общ адрес, на който да се предават данните съгласно член 19 от настоящия регламент. Те информират за това Комисията и останалите държави-членки.
 3. Всяка държава-членка предава на останалите държави-членки и на Комисията, по възможност по електронен път, пълен списък с координатите по географска ширина и дължина, с които се очертават границите на нейната изключителна икономическа зона или изключителна риболовна зона, във формат, съвместим със Световната геодезична система 1984 (WGS 84). Тя също съобщава на другите държави-членки и Комисията всяка промяна на тези координати. Алтернативната възможност е държавите-членки да публикуват този списък на уебсайта по член 115 от Регламента за контрол.
 4. Държавите-членки осигуряват ефективната координация между своите компетентни органи по отношение на предаването на данни от системата за наблюдение на корабите в съответствие с член 9, параграф 3 от Регламента за контрол, включително чрез създаването на ясни и документирани процедури за тази цел.
 Член 25
 Техническа повреда или излизане от строя на устройството за спътниково проследяване
 1. В случай на техническа повреда или излизане от строя на устройството за спътниково проследяване, монтирано на борда на риболовен кораб на ЕС, капитанът или неговият представител започва от момента, в който е било установено събитието или от момента, в който е бил